section_heading: Znamenitosti
paragraph_text: U vinogradu Ivice Radunića pronađeni su trsovi sorte Crljenak kaštelanski, u svijetu poznate kao Zinfandel. Kod crkvice (među najstarijim koje su Hrvati podigli u čast Majci Božjoj) na predjelu Stomorija podignut je spomenik tom otkriću, koje je Kaštela, kao prapostojbinu Zinfandela, učinilo prepoznatljivim u svjetskim vinogradarskim i vinarskim krugovima.